Sähkösavukkeet kuuluvat EU:n tupakkatuotedirektiivin soveltamisalaan. Tupakkatuotedirektiivi on Suomessa pantu täytäntöön tupakkalailla. Sähkösavuketuotteiden on täytettävä direktiivistä johtuvat tiukat laatu- ja turvallisuusvaatimukset, ja niissä on oltava nikotiinia koskeva varoitus-merkintä. Lisäksi valmistajien ja maahantuojien on ilmoitettava Valviralle markkinoille tulevista tuotteista puoli vuotta etukäteen.